**Opće informacije o potrebnim analizama**

**HRANA (zakonodavna podloga)**

* Zakon o hrani („Narodne novine, br. 81/13.,14/14. i 115/18.)
* Zakon o higijeni hrane i mikrobiološkim kriterijima za hranu („Narodne novine“, br. 81/13.i 115/18.)
* Zakon o informiranju potrošača o hrani („Narodne novine“, br. 56/13., 14/14. i 56/16.)
* Uredba (EU) br. 1169/2011 o informiranju potrošača o hrani

**Opće analize za sve prehrambene proizvode**

 1. Mikrobiološka analiza sukladno Vodiču za mikrobiološke kriterije za hranu (Ministarstvo poljoprivrede: 3. izmijenjeno izdanje, ožujak 2011.) koja je obavezna je za sve proizvode.

 2. Rezultati fizikalno-kemijskih analiza samo onih parametara koji su propisani Pravilnikom o kvaliteti dotičnog proizvoda ili skupine proizvoda ukoliko on postoji

 3. Osim toga svi proizvodi trebaju biti označeni sukladno Zakon o informiranju potrošača o hrani („Narodne novine, br. 56/13. i 14/14) i Uredbi (EU) br. 1169/2011 o informiranju potrošača o hrani

**ULJA**

1. udjel slobodnih masnih kiselina (%SMK)
2. peroksidni broj (mmol O₂/kg)
3. K-brojevi (specifične absorbancije u UV području)
4. senzorske analize

**SIREVI**

1. vrsta sira
2. udio mliječne masti u suhoj tvari sira
3. udio vode u bezmasnoj tvari sira
4. dokaz mikrobiološke ispravnost sira

**DŽEMOVI/ŽELIRANI PROIZVODI**

Pravilnik o voćnim džemovima, želeima, marmeladama, pekmezu te zaslađenom kesten pireu („Narodne novine“, br. 94/11.)

1. mikrobiološki nalaz
2. ukupna količina šećera koja se određuje refraktometrom
3. senzorska ocjena

Za ostale proizvode npr. paste, namaze, ajvar i sl. potreban je samo mikrobiološki nalaz i ispravno označavanje proizvoda

**MED**

1. med treba biti označen (deklariran) sukladno Pravilniku o medu („Narodne novine“, br. 53/15. i 47/17.) i Pravilniku o kakvoći uniflornog meda („Narodne novine“, br. 122/09. i 141/13.)
2. Od fizikalno-kemijskih analiza meda trebaju prema Pravilniku o medu („Narodne novine“, br. 53/15. i 47/17.)
* reducirajući šećeri (glukoza i fruktoza)
* saharoza
* udio vode
* udio netopljivih tvari
* električna vodljivost
* dijastaza
* HMF

Ako je med deklariran kao uniflorni mora imati peludnu analizu u skladu s Pravilnikom o kakvoći uniflornog meda („Narodne novine“, br. 122/09. i 141/13.)

**VINO**

* Zakon o vinu („Narodne novine“, br. 96/03., 55/11. i 14/14.)

Fizikalno-kemijska analiza vina kao i organoleptička (senzorska) ocjena vina sastavni su dio Rješenja o puštanju u promet vina koje izdaje Hrvatski centar za poljoprivredu, hranu i selo sukladno Zakonu o vinu.

**PIĆA (zakonodavna podloga)**

1. Zakon o hrani („Narodne novine“, br. 81/13., 14/14. i 115/18.)
2. Pravilnik o jakim alkoholnim pićima (Narodne novine, broj 61/09.,141/09., 86/11., 104/11., i 118/12.)
3. Pravilnik o toksinima, metalima, metaloidima te drugim štetnim tvarima koje se mogu nalaziti u hrani („Narodne novine“, br. 16/05.)
4. Zakon o prehrambenim aditivima, aromama i prehrambenim enzimima (Narodne novine, broj 39/13. i 141/18.) i Uredba (EZ) br. 1334/2008 Europskog parlamenta i vijeća o aromama o nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredbi (EZ) br.2232/96 i (EZ) br.110/2008 te direktive 2000/13 EZ.
5. ostali propisi koji reguliraju kvalitetu i zdravstvenu ispravnost proizvoda koji se koriste u pripremi jakih alkoholnih pića.

Za dokazivanje kvalitete jakih alkoholnih pića potrebna je **fizikalno-kemijska analiza** ovlaštenog laboratorija o sukladnosti pića s propisima navedenim pod točkama 2. i 3. i onim pod točkom 4. za pića kojima su dodane arome.

Prema Pravilniku o jakim alkoholnim pićima („Narodne novine“, br. 61/09., 86/11., 104/11. i 118/12.), **etilni alkohol** koji se koristi u proizvodnji određenih kategorija jakih alkoholnih pića treba biti u skladu s tehničkim definicijama i kriterijima propisanim Pravilnikom.

**KOZMETIKA**

* Zakon o predmetima opće uporabe („Narodne novine“, br. 39/13., 47/14. i 114/18.)
* Norma HRN EN ISO 22716:2008 Kozmetika - Dobra proizvođačka praksa (DPP) - Smjernice za dobru proizvođačku praksu
* Pravilnik o zdravstvenoj ispravnosti predmeta široke potrošnje („Narodne novine“, br. 125/09. i 23/13.)
* Vodič za proizvodnju kozmetičkih proizvoda (Ministarstvo zdravstva, 2018.)

Sukladno navedenom potrebno je dostaviti analizu sirovina i gotovih proizvoda, te kratak opis proizvodnje.

Proizvod mora biti označen sukladno važećim propisima.

Iste obveze vrijede i za manje i za velike proizvođače kozmetičkih proizvoda, iako prilikom obavljanja nadzora se svakako uzima u obzir veličina proizvodnje i vrsta registrirane djelatnosti (tvrtka/obrt/OPG). Proizvođači moraju ispuniti uvjete glede prostora, opreme, zaposlenika i dokumentacije. Prostor, oprema i uvjeti za zaposlenike su detaljno opisani Pravilnikom o posebnim uvjetima za proizvodnju i stavljanje na tržište predmeta opće uporabe („Narodne novine“, br. 80/18.) i u Normi ISO 22716.

Ako proizvođač smatra da zadovoljava uvjete iz Pravilnika **i želi ući u prodajnu mrežu ljekarni,** šalje pisani zahtjev Ministarstvu zdravstva. Uz zahtjev i potrebnu dokumentaciju, šalje se i Elaborat dobre proizvođačke prakse koji je proizvođač napisao prema predlošku Norme ISO 22716, a koji je prilagodio vlastitoj proizvodnji. Nakon što Ministarstvo zdravstva zaprimi zahtjev, sastavlja se Stručno povjerenstvo koje broji 2 člana te se u dogovoru sa strankom dolazi pogledati prostor. Ministar donosi rješenje o ispunjenju uvjeta za proizvodnju predmeta opće uporabe – kozmetičkih proizvoda.

**NEKI OD SUBJEKATA OVLAŠTENIH ZA OBAVLJANJE ANALIZA**

1. Nastavni zavod za javno zdravstvo „Dr. Andrija Štampar“ 10000 Zagreb, Mirogojska cesta 16 tel. 01/469 62 31, 01/469 62 33
2. Hrvatski zavod za javno zdravstvo, 10000 Zagreb, Rockefellerova 7

tel. 01/48 63 204

1. Prehrambeno-biotehnološki fakultet, Centar za kontrolu namirnica, 10000 Zagreb Jagićeva 31 tel. 01/375 72 50
2. Nastavni zavod za javno zdravstvo Splitsko-dalmatinske županije, 21 000 Split Vukovarska 46 tel. 021/40 11 76
3. Institut za poljoprivredu i turizam, 52440 Poreč, Karla Huguesa 8

tel. 052/40 83 00

1. Jadran - galenski laboratorij, 5100 Rijeka, Pulac 4

tel. 051/54 60 24

1. J.S. HAMILTON CROATIA d.o.o., 23 000 Zadar, Gaženička cesta 5 tel. 023/34 11 22

*Analize se mogu obavljati i u ostalim ovlaštenim zavodima ili laboratorijima pri županijama.*